**UPDATE GHANA NETWORK**

END OF 2ND SEMESTER EXAMS

Asante Twi JHS 1

1. Wobisa obi asɛm na ɔwoso ne ti a, aseɛ ne sɛ……. A. Daabi B. Aane C. Yoo D. Due

2. Nnafua sɛn na ɛwɔ Ogyefuo bosome no mu? A. Aduonu nwɔtwe B. Aduasa C. Aduasa baako D. Aduonu nson

3. Obi yɛ wo maame wɔfa ba barima a ɔyɛ wo deɛn? A. Maame B. Nua C. Wɔfa D. Nana

4. Abusua bɛn na n’akraboa ne Anene? A. Asona B. Asakyiri C. Aseneɛ D. Aduana

5. Sɛ obi kyea obi sɛ,”kuta mu” a na onipa korɔ no reyɛ deɛn? A. Na ɔfiri akwantuo mu aba B. Na ɔredidi C. Ne biribi awu D. Na ɔretɔn nnoɔma

6. Kuro bɛn na wɔdi Bakatue afahyɛ no? A. Winneba B. Takyiman C. Abuakwa D. Ɛdina

7. Bosome bɛn na ɛtɔso dummienu wɔ afe no mu? A. Ɔpɛpɔn B. Ogyefuo C. Ɔpɛnimaa D. Ɛbɔ

8. Dɔnhwere dodoɔ sɛn na ɛwɔ dakoro mu? A. Aduonu B. Aduonu-nan C. Aduosia D. Aduasa

9. Sima dodoɔ sɛn na yɛbɛnya no wɔ nnɔnhwere nsia mu? A. Ahasa ne aduonu B. Ahanum C. Ahasa ne aduosia D. Mpem du

10. Sɛ yɛka sɛ prɛmo ato a, na abɔ sɛn? A. Awia dummienu B. Anadwo Dummienu C. Anɔpa nnɔnsia D. Anadwo nnɔnsia

11. Kofi nuabaa kunu yɛ ne deɛn? A. N’asew B. Ne wɔfa C. N’akonta D. Ne nua

12. Afahyɛ deɛ ɛwɔ he na ɛnyɛ Akanfoɔ afahyɛ kɛseɛ? A. Adɛɛ B. Banda C. Apoɔ D. Papa nantwie

13. Hyehyɛ saa nnafua yi nnidisoɔ. A. Benada, Dwoada, Yawoada, Kwasiada B. Fiada, Kwasiada, Memeneda, Yawoada C. Memeneda, Dwoada, Kwasiada, Fiada D. Wukuada, Yawoada, Fiada

14. Ɔbɔmɔfoɔ ma yɛn…….firi n’ahayɔ mu. A. Etuo B. Hanam C. Apiretwaa D. Atosodeɛ

15. Wobisa obi asɛm na ɔbɔ ne tiri nko a na ɛkyerɛ sɛ….. A. N’ani kum B. Ne werɛ aho C. Ɔmpene so D. W’apene so

14. Ɛyɛ Akanfoɔ akyiwadeɛ sɛ…… A. Yɛbɛ kyea obi anɔpa B. Yɛbɛ kyea anadwo C. Yɛde yɛnsa bɛnkum bɛkyea D. Yɛbɛdidi awia

15. Amammerɛ kwan so no hwan na ɔto abɔfra din? A. Maame B. Nana C. Papa D. Wɔfa

16. Sɛ obi bo fu a, nsɛnkyerɛnne yi deɛ ɛwɔ he na ɛda adi wɔ ne ho? A. Ɔsere n’ano B. Ɔbɔ ne tiri nko C. Ɔmuna n’anim D. Ɔsɔbere n’ano

17. Yɛtumi de deɛ ɛdididsoɔ yi nyinaa yɛ nsɛnkyerɛnne a yɛde di nkutaho gye sɛ……….. A. Nsa B. Etire C. Mmɔtoam D. Hwene

18. Ɔkanni biara bɔ abusua kɔ……….abusua. A. Agya B. Sewaa C. Ɛna D. Nana

19. Sɛ yɛka sɛ obi ano ate a na ɔfiri abusua bɛn mu? A. Ɛkoɔna abusua B. Asona abusua C. Agona D. Aduana

20. Akanfoɔ nnabuo mu no, akwasidɛɛ dodoɔ sɛn na ɛwɔ afe no mu? A. Num B. Nkron C. Nwɔtwe D. Nsia

21. Ɔbarima fa ɔbaa wɔ wuram a Akanfoɔ frɛ no sɛn? A. Bratwɛ B. Akyiwadeɛ C. Fupɛ D. Ahahantwɛ

22. Nnipa a ɔbɛdi kan awu wɔ ne maame mma mu no, Akanfoɔ frɛ saa wuo yi sɛn? A. Sodoɔ B. Kukuba C. Nsuo ba D. Owu pa

23. Sika a ɔmanfoɔ de ma owufoɔ bi abusuafoɔ wɔ ayie ase no de….. A. Ɔmantoɔ B. Adɔsoa C. Nsaabɔdeɛ D. Adesiedeɛ

24. Berɛ bɛn na Akanfoɔ sie wɔn ahemfo? A. Anadwo B. Anwummerɛ C. Awia D. Anɔpa

25. Sɛ obi hokafoɔ wu a, edin bɛn wɔde frɛ no? A. Awisia B. Agyanka C. Okunafoɔ D. Sodoɔ

26. Ɛserem ahemfo taa hyɛ ………..wɔ dwabɔ ase. A. Kente B. Kuntunkuni C. Batakari D. Kaba

27. Suban bɛn na Ananse taa da no adi wɔ anansesɛm mu? A. Ɔboafoɔ B. Osikani C. Onitefoɔ D. Ɔhobrɛasefoɔ

28. Abosome…….. na ɛyɛ afe baako. A. Nson B. Du C. Dubaako D. Dummienu

29. Akanfoɔ di adeɛ kɔ………fam. A. Maame B. Papa C. Wɔfa D. Adamfoɔ

30. Sɛ ɔkanni ani gye a ɔfira ntoma………. A. Tuntum B. Kɔkɔɔ C. Fitaa D. Kuntunkuni

31. Agya adeɛ bi wɔ hɔ, ɛnni ani nso ɛtumi wura tokura biara mu. A. Okusie B. Nsuo C. Ɔwɔ D. Paneɛ

32. Berɛ a me sewaa woeɛ no, n’awofoɔ kɔmaa no……….. A. Yaakɔ B. Dammirifa C. Afirim D. Due

33. Nnipa a ɛdidisoɔ yi mu deɛ ɛwɔ he na ɛsɛ sɛ yɛma no akwaaba? A. Obi a ɔretu kwan B. Obi w’aware foforɔ C. Obi a ɔfiri akwantuom aba D. Obi a w’ada

34. Berɛ bɛn na Akanfoɔ ma obi due ne awɔ? A. Anwummerɛ B. Anɔpa C. Prɛmotoberɛ D. Awia

35. Nnipa yi mu hwan na Akanman mu no ɔyɛ ɔbarima bi wɔfaase? A. Ne nuabaa ba B. Ne nana ba C. Ne nuabarima ba D. Ne wɔfa ba

36. Ɔbaa bi ware a ne deɛn ne ne kunu ba? A. N’ase B. Ne kora C. N’akumaa D. N’abanoma

37. Akanfoɔ frɛ krataa owufoɔ bi yɛ ansa na wɔakɔ ne kra akyi………. A. Nsamankɔm B. Nsamanseɛ C. Nsamankra D. Nsamantoa

38. Wɔdi apoɔ afahyɛ no wɔ mantam bɛn mu? A. Apueeɛ mantam B. Asante mantam C. Bono Ahafo mantam D. Atɔeɛ mantam

39. Mpanin se, “Aberewa bɛdi twɛdeɛ a na ɛfiri………” A. Ne se B. Ne poma C. N’ano D. N’anim

40. Seantie ne ɔnwam………. A. Atikɔpɔ B. Awiawuo C. Amanenya D. Awiasu

***SECTION B***  **Fa nsɛmfua 150 twerɛ deɛ ɛdidisoɔ yi baako ho asɛm. [30marks]**

**A.** Twerɛ krataa kɔma w’adamfo na ka nsesaeɛ mmiɛnsa a wo pɛ sɛ ɛba wo sukuu mu hɔ.

**B.** Twerɛ ntɔkwa bi a ɛkɔɔso wɔ wo sukuu dan mu hɔ kyerɛ wo kyerɛkyerɛni

**C.** Twerɛ wo sukuu ho asɛm

***Kenkan deɛ ɛdidisoɔ yi na bua nsɛmmisa no nyinaa****.*

Na Papa Gyaesaayɛ srɛsrɛ adeɛ wɔ Atwea. Berɛ biara a ɔbɛkɔ akɔsrɛsrɛ adeɛ no, na ɔto saa dwom yi:”Sɛ woyɛ papa a, woyɛ fa. Woyɛ bɔne a, woyɛ fa”. Esiane ne dwom no nti, na nnipa pii pɛ n’asɛm wɔ kurom hɔ. Deɛ nti a wɔ pɛ n’asɛm bio ne sɛ, sɛ obi kyɛ no biribi a ɔka se, “Meda wo ase” mpɛn pii. Na nnipa no bi ma no sika ɛnna ebinom nso ma no aduane.

Na Maame Akua ne ne mma baanu nso te Atwea. Maame Akua ampɛ Papa Gyaesaayɛ asɛm da, enti berɛ biara a, ɔbɛhunu Papa Gyaesaayɛ no, na ɔdidi no atɛm. Maame Akua bɛtanee Papa Gyaesaayɛ ara kɔsii sɛ ɔyɛɛ n’adwene sɛ ɔbɛma no awuduro ayi no afiri hɔ.

Dakoro bi, ɔde awuduro guu paanoo mu de maa Papa Gyaesaayɛ. Saa da yi, ɔtoo dwom no mpɛn pii, na ɔdaa Maame Akua ase wɔ akyɛdeɛ a ɔde ama no no. Ɛwɔ mu ara no, Papa Gyaesaayɛ ho fonoo no ma ɔde atɛnnie pamoo no.

Ɔfirii Maame Akua hɔ a ɔgu so rekyinkyini no, ɔkɔhyia Maame Akua mma baanu a na wɔapɔn sukuu rekɔ fie. Ne dwom no twee mmɔfra no kɔɔ ne nkyɛn maa wɔde wɔn ho gyee dwontoɔ no mu. Papa Gyaesaayɛ de paanoo no kyɛɛ mmɔfra no.

Mmɔfra no duruu fie no, anigyeɛ nti wɔamfa wɔn baage anto hɔ mpo na wɔbɔɔ wɔn maame amanneɛ wɔ akyɛdeɛ a Papa Gyaesaayɛ de ama wɔn no. Maame Akua yam hyee no yie. Obisaa wɔn sɛ, “Paanoo no wɔ he?” Berɛ a mmɔfra no de maa no no, ɔde pue kɔɔ abɔnten. Ɔresan aba no, na ɔresu a ɔnkuta paanoo no. W’anyi nsɛm a ne mma no bisaa no no mu baako mpo ano.

***BUA NSƐMMISA YI*** [**10marks]**

**A.** Ɛhe na na Papa Gyaesaayɛ te?

**B.** Adɛn nti na na nnipa pɛ Papa Gyaesaayɛ asɛm? **C.** Ɛdeɛn na na nkurɔfoɔ de ma Papa Gyaesaayɛ? **D.** Ɛdeɛn na Maame Akua de guu paanoo no mu de maa Papa Gyaesaayɛ?**E.** Kyerɛ saa asɛm yi ase sɛdeɛ ɛteɛ wɔ ayɛsɛm no mu: ***ho fonoo no.*** **F.** Adɛn nti na Maame Akua mma no de wɔn ho kɔgyee dwontoɔ no mu? **G.** Adɛn nti na berɛ a Maame Akua tee sɛ Papa Gyaesaayɛ amam ne mma no paanoo no, ne yam hyee no? **H.** Wogye di sɛ Maame Akua yɛɛ paanoo a ɔde kɔɔ abɔnten no deɛbɛn? **I.** Wosusu sɛ asɛm bɛn na mmɔfra no bɛbisa wɔn maame? **J.** Fa nsɛmfua a ɛmmoro nson to ayɛsɛm no din.

***LEXIS AND STRUCTURE* [20marks]**

**Twerɛ nkabomdeɛ a ɛwɔ ɔkasamu yi biara mu** 1. Kofi ne Adwoa dii aduane no nyinaa. 2. Ɔbaa fie hɔ nanso wanto me. 3. Me maame boa nkurɔfoɔ efiri sɛ ɔwɔ sika. 4. Noa aduane no na di bi. 5. Wobɛdi fufuo anaa banku?

**Twerɛ nsɛmfua wɔasensane aseɛ wɔ ɔkasamu a ɛdidisoɔ yi biara mu kɔ daabi kabea** 6. Mmɔfra no kɔ sukuu. 7. Hwehwɛ adeɛ no wura seesei ara. 8. Abaayewa no adi kwadu no. 9. Mmarima no seree ɔkɔwensani no. 10. Ɛnti wo srɛɛ otemuafoɔ no maa me ?

**Twerɛ edinnkyerɛkyerɛmu a ɛwɔ ɔkasamu a ɛdidisoɔ yi biara mu** 11 .Mmeranteɛ baanu bi behwehwɛ Osɛe. 12. Kwadwo yɛ abɔfra pa. 13. Owura Brefo sekan tiatia no ayera. 14. Opanin no maa yɛn sika bebree. 15. Me nua tuntum korokorowa no baa ha.

**Twerɛ** **edin pa a** **ɛwɔ ɔkasamu a ɛdidisoɔ yi biara mu** 16. Akosua kɔ nsuo wɔ sukuu mu hɔ. 17. Mmɔfra no kɔbɔɔ bɔɔl wɔ Kyiremfaso. 18. Ɔkyena mɛkɔ akɔdi dwa wɔ Asokɔre. 19. Memeneda na mɛdi m’awoda. 20. Dwoada obiara mfa Wawa mmra sukuu.